# ROMÂNIA

**JUDEŢUL MUREŞ INIŢIATOR,**

**MUNICIPIULUI TÂRGU MUREŞ PRIMAR**

**ADMINISTRATIA DOMENIULUI PUBLIC Soós Zoltán**

**Nr.34821 / 7891 din 19.06.2024**

**REFERAT DE APROBARE**

privind aprobarea documentației tehnico-economice faza S.F., indicatorilor tehnico-economici, inclusiv anexa privind descrierea investiției , pentru proiectul:

***„******AMENAJARE SKATEPARK ÎN PARCUL SPORTIV MUNICIPAL, MUNICIPIUL TÂRGU MUREȘ “***

Având în vedere importanța practicării activităților în aer liber ca parte integrantă a unui stil de viață sănătos, necesitatea amenajării unui spațiu exterior pentru comunitate, care să cuprindă zone de petrecere a timpului liber pentru persoane de toate vârstele, se înscrie în politicile actuale de dezvoltare, având ca scop creșterea capacității motorii, aptitudinilor sociale și creativității utilizatorilor. Avantajele realizării unui spațiu exterior amenajat pentru persoane de toate vârstele sunt multiple. Acestea vor putea accesa spații de joacă și de relaxare, având posibilitatea de a socializa într-un mediu controlat. Obiectivul de investiții se încadrează în contextul socio-comunitar, activitățile în aer liber fiind o ramură importantă la nivel local, care poate susține creșterea nivelului de trai în cadrul orașului. În urma solicitării venite din partea autorităților locale, s-a identificat nevoia amenajării acestui amplasament, fiind propus, astfel, un spațiu în care să-și poată petrece timpul în aer liber persoane de toate vârstele.

Prezentul Studiu de Fezabilitate propune amenajarea unui skatepark, pentru practicarea sporturilor extreme folosind skateboard-uri, role, biciclete sau trotinete, dar și a unui spațiu adiacent, dedicat relaxării sportivilor și aparținătorilor, dotat cu mobilier urban pentru petrecerea timpului în aer liber.

Principalele obiective, care se doresc a fi atinse prin realizarea învestiției, sunt:

• Îmbunătățirea calității vieții locuitorilor din municipiul Târgu Mureș;

• Dezvoltarea durabilă a structurii socio-comunitare din municipiul Târgu Mureș;

• Crearea unui spațiu special destinat iubitorilor sprturilor extreme de acest gen;

• Amenajarea unei zone, care, în prezent, nu se prezintă la capacitățile optime;

• Creșterea atractivității pentru desfășurarea activităților în aer liber a persoanelor de toate vârstele;

• Crearea unei zone vibrante în acord cu valorile și preferințele comunității locale.

**Indicatorii tehnico – economici**

Pentru obiectivul de investiţii

***„******S.F. Amenajare skatepark în parcul sportiv municipal, mun. Târgu mureș “***

*a) indicatori maximali, respectiv valoarea totală a obiectivului de investiţii, exprimată în lei, cu TVA şi, respectiv, fără TVA, din care construcţii-montaj (C+M), în conformitate cu devizul general;*

**SCENARIUL 1:**

valoarea totală a obiectivului de investiții: 3.620.175,48 lei (TVA inclus)

din care C+M: 2.284.437,51 lei (TVA inclus)

**SCENARIUL 2:**

valoarea totală a obiectivului de investiții: 1.576.255,62 lei (TVA inclus)

din care C+M: 438.905,38 lei (TVA inclus)

**Durata de execuţie a lucrărilor este de 18 luni**,

iar **durata de implementare integrală a proiectului**, cu toate activităţile suport (achiziţii, publicitate, etc.) **este de 24 luni** de la începerea implementării proiectului.

**Capacităţi (în unități fizice ):**

*b) indicatori minimali, respectiv indicatori de performanţă - elemente fizice/capacităţi fizice care să indice atingerea ţintei obiectivului de investiţii - şi, după caz, calitativi, în conformitate cu standardele, normativele şi reglementările tehnice în vigoare;*



c) *descrierea sumara a proiectului:*

În cadrul Scenariului 1, se propune amenajarea unui skatepark alcătuit din diferite trasee, realizate din platforme orizontale la diferite elevații, rampe drepte sau curbe și obstacole din beton armat, balustrade de protecție și elemente de "grind" realizate din metal, împreună formând un ansamblu potrivit pentru diferite grupe de vârstă, de la începători până la avansați. Pentru a avea și zone umbrite în cadrul skatepark-ului, se propun 2 jardiniere poziționate central și realizate din beton armat, unde vor fi plantate elemente de vegetație înaltă. Skatepark-ul va beneficia de un sistem de iluminat sportiv și de supraveghere video.

Pe laturile sudică, vestică și estică a skatepark-ului, se propune amenajarea unui spațiu verde cu locuri de ședere pentru sportivi dar și pentru aparținători, de asemenea, cu elemente de vegetație înaltă pentru obținerea umbrei, cu bănci din metal și lemn, parcări pentru biciclete și cișmele cu apa potabilă.

Această zona verde de relaxare pentru sportivi dar și pentru aparținători și însoțitori, în vecinătatea skatepark-ului, ajută la îmbunătățirea traseelor pietonale existențe, făcând legătură zonelor adiacente terenului cu amenajarea nou propusă prin intermediul a 6 zone de acces, câte 2 pe fiecare latură a lotului. Pentru susținerea sustenabilității, zonele pavate se vor înființa folosind dale de beton prefabricat și borduri provenite în urmă modernizării unor artere pietonale din municipiu.

Întreaga zona va fi iluminată arhitectural, se va instala un sistem pentru supraveghere video, iar spațiile verzi create vor beneficia de vegetație joasă și înaltă plantată și de un sistem de irigații.

Amenajarea în sine presupune:

- Un skatepark realizat din beton armat, cu diferite grade de dificultate pentru utilizatori;

- Realizarea de alei pietonale din dale de beton vibropresat;

- Spații dotate cu mobilier urban modern;

- Spații verzi irigate pentru plantarea de material săditor;

- Realizarea unui sistem de iluminat sportiv și ambiental;

Amenajarea se va echipa cu următoarele elemente:

7 bănci din structura metalică și șezut din lemn;

5 coșuri de gunoi;

2 cișmele pentru apă potabilă;

5 suporturi pentru biciclete;

sistem de iluminat sportiv, iluminat arhitectural și supraveghere video.

Accesul în zona skatepark-ului și în zona de relaxare se va realiza de pe toate cele trei laturi ale zonei studiate, și anume latura sudică, vestică și estică.

Amenajarea lotului va presupune organizarea a două zone, după cum urmează:

ZONA 1 - amenajarea skatepark-ului;

 ZONA 2 - amenajarea zonei de relaxare. Zona 1 - skatepark Se propune amenajarea unui skatepark, realizat din diferite elemente cu grade diferite de dificultate din beton armat - platforme orizontale la diferite elevații, rampe drepte sau curbe, scări și obstacole, dar și balustrade și railuri metalice. Zona skatepark-ului va conține 6 ansambluri, fiecare cu elemente specifice, după cum urmează:

Ansamblul 1 - situat spre limita sud-vestică a terenului, este alcătuit dintr-o platforma elevată la cota +50m fața de cota +0.00 a plăcii de bază a skatepark-ului, cu o serie de rampe drepte de diferite înclinații orientate spre platforma de bază a skatepark-ului, cu un element piramidal localizat central în cadrul ansamblului, o rampă înclinată că element de capăt spre limita sud-vestică și o jardinieră de beton pentru plantarea materialului săditor care vă asigura umbra în skatepark spre limita nord-estică. Ansamblul 2 - localizat pe latura vestică a skatepark-ului, este alcătuit dintr-un element compus din 2 rampe drepte și o platforma elevată la 35cm față de cota platformei generale și un element de tip piramidal cu 2 lături, care prezintă o balustradă metalică pentru "grind". Spre centrul skatepark-ului, se regăsește o platforma cilindrică la 15cm față de platforma generală de beton și o balustradă metalică pentru "grind", tangență la formă cilindrică a platformei.

Ansamblul 3 - localizat spre limita nord-vestică este format dintr-o platformă dreapta elevată la 1.20m fața de cota +0.00 a platformei generale a amenajării și 2 rampe drepte orientate spre skatepark. Datorită înălțimii ridicate, ansamblul prezintă pe cele 3 lături ale platformei drepte o balustradă metalică de protecție.

Ansamblul 4 - este localizat pe latura nord-estică și este alcătuit dintr-o platfoma dreapta, elevată la 45 cm față de platforma generală a skatepark-ului, 3 rampe drepte care coboară spre skatepark și un zid de sprijin spre limita amenajării.

Ansamblul 5 - orientat spre limita estică a amenajării, este alcătuit dintr-o platformă dreapta elevată la 1.00m fața de cota generală, care prezintă pe 3 lături balustrade metalice de protecție și o serie de rampe drepte și curbe orientate spre skatepark.

Ansamblul 6 - localizat pe limita sudică a skatepark-ului, este de tip trunchi de piramidă, cu o platforma dreapta elevată la 45cm față de cota platformei generale a skatepark-ului și o serie de rampe drepte care leagă această platforma de restul skatepark-ului. Pe extremitatea sudică, acest ansamblu prezintă un zid de sprijin din beton armat, care urmărește platforma și rampele adiacente. Se propune realizarea a 6 cai de acces, câte 2 pe fiecare latură a amenajării sportive care să conducă publicul dinspre aleile adiacente pietonale direct pe zona skatepark-ului. Aceste noi legături se vor finisa cu dale de beton vibropresat (dim. 10 x 20 x 6 cm).

Zona 2 - zona relaxare În spațiul dintre skatepark și limita de intervenție va fi amenajat spațiu verde. Pe spațiul verde se va planta material săditor - gazon, arbori, arbuști, grupuri de flori, dar și elemente de mobilier urban - bănci cu structura metalică și locuri de șezut din lemn, coșuri de gunoi, parcări pentru biciclete și cișmele, pentru obținerea unei imagini contemporane. De asemenea, întreaga zona va fi iluminată sportiv, se va instala un sistem pentru supraveghere video, iar spațiile verzi create vor beneficia de vegetație joasă și înaltă plantată și de un sistem de irigații. Ca material săditor se vor folosi următoarele: gazon prin însămânțare, se vor planta arbori (13 buc, din specia Betulă Pendula) și arbuști (10 buc, din specia Syringa Vulgaris, specia Ligustrum vulgare, specia Sorbus dacică). Vegetația are rol protector împotriva factorilor naturali precum vântul sau soarele și a poluării, oferind adăpost și vietăților din zonă. Pe latura nordică a amenajării, se propune înființarea unui drum de acces pentru intervenții în cazul situațiilor de urgență. Se va asigura un mediu sănătos care să corespundă standardelor actuale și să ofere locuitorilor municipiului un spațiu de interes comun, o zonă de socializare și totodată o zonă de relaxare. Investiția va fi una durabilă, care va încerca să valorifice la maximum potențialul acestui spațiu de sport și loisir, în care va fi încurajată mișcarea și petrecerea timpului în aer liber. De asemenea propunerea va beneficia de un sistem de supraveghere care va monitoriza zona pentru a spori siguranța utilizatorilor.

***Având în vedere motivele expuse mai sus, proiectantul* SC SPORT PLAY SYSTEMS SRL**

***, a recomandat SCENARIUL 1.***

***Autoritatea contractantă, din motive financiare propune SCENARIUL 2.***

Director,

Moldovan Florian

**** **ROMÂNIA**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

 **INIȚIATOR,**

 **PRIMAR**

 **SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

*privind aprobarea documentației tehnico-economice faza S.F., indicatorilor tehnico-economici, inclusiv anexa privind descrierea investiției , pentru proiectul:*

***„*** ***S.F. Amenajare skatepark în parcul sportiv municipal, municipului Târgu Mureș “***

***Consiliul local municipal Târgu Mureş, întrunit în şedinţă ordinară de lucru,***

**Având în vedere:**

Referatul de aprobare nr. 34821/7891 din 19.06.2024, inițiat de Primarul Municipiului Târgu Mureș, prin Serviciul public Administrația Domeniului Public, *privind aprobarea documentației tehnico-economice faza S.F, indicatorilor tehnico-economici, inclusiv anexa privind descrierea investiției , pentru proiectul:„* *S.F. Amenajare skatepark în parcul sportiv municipal, municipiului Târgu mureș “*

1. Raportul Direcției Juridice, Contencios Administrativ și Administrație Publică Locală;
2. Raportul Direcției Economice;
3. Raportul Arhitect Șef;

Raportul Comisiilor de specialitate din cadrul Consiliului local municipal Târgu Mureş,

Proiectul nr. 01/2022 privind „*S.F. Amenajare skatepark în parcul sportiv municipal, mun. Târgu mureș*”, elaborat de către SPORT PLAY SYSTEMS SRL.

**În conformitate cu:**

Art. 1-2, art. 5 și art. 7 din H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificîrile și completîrile ulterioare,

Art. 80-83 din Legea nr. 24/2000 republicată, privind normele de tehnică legislativă pentru elaborarea actelor normative,

O.G. nr. 71/2002 privind organizarea și funcționarea serviciilor publice de administrare a domeniului public și privat de interes local, cu modificările și completările ulterioare,

art. 44 din Legea nr. 273/2006 privind finanţele publice locale, cu modificările şi completările ulterioare,,

**În temeiul dispozițiilor** art. 129 alin. (1), alin (2) lit. b)-c), alin (4) lit. d), art. 136 alin (1), art. 139 alin. (1) şi ale art. 196 alin. (1) lit. a) din O.U.G. nr. 57/2019 privind Codul administrativ,

**H o t ă r ă ş t e :**

 **Art. 1.** Se aprobă documentația tehnico-economică faza S.F., indicatorii tehnico-economici, inclusiv anexa privind descrierea investiției, pentru proiectul: „ S.F. Amenajare skatepark în parcul sportiv municipal, municipiul Târgu Mureș”, conform Anexei care este parte integrantă din presenta hotărâre

**Art. 2.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş, prin Direcția Economică, Direcția Arhitect Şef şi Serviciul public- Administraţia Domeniului Public.

 **Art. 3.** În conformitate cu prevederile art. 252, alin. 1, lit. c, ale art. 255 din O.U.G. nr. 57/2019 privind Codul administrativ, precum şi ale art. 3 alin.1 din Legea nr. 554/2004 privind contenciosul administrativ, prezenta Hotărâre se înaintează Prefectului Judeţului Mureş, pentru exercitarea controlului de legalitate.

**Art. 4.** Prezenta hotărâre se comunică:

- Primarului

- Direcției Economice

- Direcţiei Arhitect Şef

- Serviciului public - Administraţia Domeniului Public

**Viză de legalitate,**

 **Secretarul general al Municipiului Târgu Mureș**

**Bordi Kinga**

În temeiul art. 51 din Regulamentul de organizare şi funcţionare a Consiliului local municipal Târgu Mureş,

Comisiile de specialitate ale autorităţii publice deliberative, în conformitate cu art. 125, 126 și 141 din Ordonanța de urgență nr. 57/2019 privind Codul administrativ, prezintă următorul raport:

1. Comisia de studii, prognoze economico-sociale, **buget-finanţe** şi administrarea domeniului public şi privat al municipiului.

**Preşedinte Secretar**

\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

2. Comisia de organizare şi **dezvoltare urbanistică**, realizarea lucrărilor publice, protecţia mediului înconjurător, conservarea monumentelor istorice şi de arhitectură.

 **Preşedinte Secretar**

 \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_

3. Comisia pentru servicii publice şi **comerţ.**

**Preşedinte Secretar**

\_\_\_\_\_\_\_\_\_\_\_\_ \_\_\_\_\_ \_\_\_\_\_\_\_\_\_\_\_\_\_\_\_\_\_\_

4. Comisia pentru activităţi ştiinţifice, învăţământ, sănătate, **cultură,** sport, agrement şi integrare europeană.

**Preşedinte Secretar**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

5. Comisia pentru administraţie publică locală, protecţie socială, **juridică**, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

**Preşedinte Secretar**

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_